"Мэта "Belarus Open" — каб усе прадстаўленыя тут спектаклі мелі мастацкую каштоўнасць, каб тут былі прадстаўленыя рэжысёры, якім неабходна даць шанец — шанец узляцець, шанец праваліцца, шанец ісці далей, — тлумачыць куратар секцыі, тэатральны крытык Людміла Грамыка. — Згодна з апошнімі даследаваннямі, у рэпертуары беларускіх тэатраў 76% займаюць камедыі. Але на "Belarus Open" будзе прадстаўлены Караткевіч, Чэхаў і Дастаеўскі і магчымасць разабрацца ў сабе і свеце. Гледачу будзе, пра што падумаць".